Abaya
Store norske leksikon,Geografi,Verdens geografi,Afrika,Etiopias geografi
Abaya, innsjø i sørvestlige Etiopia med et areal på 1160 kvadratkilometer, også kalt Margheritasjøen, eller Hayk Abaya på amharisk.
Innsjøen ligger i Rift Valley, øst for Guge-fjellene, og nord for innsjøen Chamo. Den er utløpet for Gidabo og Bilate-elven som renner sørover ned Gurage fjellet, men har ikke noe eget utløp. Stor vanntilgang gjør at den noen år flommer over i Chamo. Abaya har også flere øyer, hvor den viktigste er Aruro. Sjøen ligger like ved den viktige byen Arba Minch og nasjonalparken Nechisar. Det finnes et variert fugle- og dyreliv rundt sjøen, som også har rike forekomster av fisk.